Ihi argaz d imγaṛeq, nek gguniγ ilewsan ak d temγaṛt d tnuḍin. Uzgaγ-d kan di rrif…ittusema d tameṭṭut n yemγaṛeq. Ttṛaǧuγ melmi ad iyi-fken talqimt i nek d mmi. Yarnu ḥder ad tγileḍ d tiyita ayagi a d-kateγ deg-sen, ala! Yaεṭaten ṣaḥa, xedmen lwajeb-nnsen, ggan-aneγ leqṛaṛ nek akw d mmi. D lmektub-nnsen i seg ntett, argaz la tabṛatt la fṛank, seg umur-nnsen i seg nečča, yarnu imiren ddunit txuṣ…lxiṛ-nnsent ur tnekṛeγ ara, tajmilt-nnsen meqwṛet, ggan-aγ leqṛaṛ nek d mmi, wumag argaz iǧǧa-yaγ. Lxiṛ-nnsen meqqaṛ…dacu akka d tameṭṭut n yemγaṛeq, ṣafi yir cγel d nek, yir awal i nek, win iwumi yebbwa wul ad t-id-isefi deg-i…Ttanqweltt n webrid.